Despre pricina pentru care Hristos a trebuit să se nască, nu pur şi 
simplu să se arate 


Materiale despre Naşterea Domnului nostru isus Hristos: 


https://archive.org/details/Gsteaemy?query=Na % C5 9% 9Fterea+Domnului+nostru+lisus+ 
Hristos 


https://independent.academia.edu/emystea/Na % C5 % 9Fterea-Domnului-(-25-dec 


https://www.slideshare.net/steaemy 1/search_my_uploads?type=&new=&qg=Na % C5%9Fte 
rea+Domnului+ 


Aţi întrebat de ce Hristos Domnul a trebuit să Se nască, şi să se crească, şi să se 
chinuie; de ce nu S-a arătat dintr-o dată din ceruri în chip de om matur, aşa cum, 
potrivit miturilor eline, se arăta Apollo oamenilor. 


Ce comparaţie cu totul necuviincioasă! Cum se poate compara un Om Adevărat cu 
o nălucă şi un Dumnezeu Adevărat cu monstruozitățile născocite? Pe cât e înăl- 
țimea cerului de la pământ, pe atât e înălțimea înţelepciunii lui Dumnezeu faţă de 
înţelegerea omenească. 


Potrivit înţelepciunii Celui Preaînalt, Hristos a trebuit să se arate lumii şi ca prunc, 
şi ca tânăr, şi ca om matur, ca tuturor să le fie accesibil şi să-i câştige pe toţi. Dacă 
EI n-ar fi fost nicicând copil, palid şi rece ar fi fost cuvântul Lui: “/ăsați copiii şi 
nu-i opriţi să vină la Mine, că a unora ca aceştia este Împărăţia Cerurilor”; şi 
iarăşi: “Adevărat zic vouă, că de nu vă veţi întoarce şi nu vă veţi face precum co- 
piii, nu veţi intra întru Împărăţia Cerurilor. 

Dvs. sunteţi învăţător de copii, şi ca învăţător gândiţi-vă cât de diferită ar fi fost 
relaţia dintre dvs. şi copii dacă nu aţi fi fost niciodată copil. 


Hristos putea, fără îndoială, să Se arate lumii şi cum voiaţi dvs.; dar dacă ar fi făcut 
aceasta, nu mai putea fi pentru neamul omenesc ceea ce voia EI, adică învăţător şi 
Mântuitor al tuturor, şi pildă pentru toate vârstele. 


Vă roade gândul că Domnul, prin naşterea Sa neobişnuită, a sporit pentru noi taina 
fiinţei Sale. Dar nu era, oare, taina Lui de departe prea mare şi prea de nepătruns ca 
EI să Se pogoare fără de veste între oameni, în afara oricărei legături de înrudire cu 
oamenii? Oare n-ar fi vorbit atunci lumea despre EI ca despre o nălucă? Atunci şi 
persoana Lui, iar dimpreună cu ea şi învăţătura şi Jertfa Lui, şi-ar fi pierdut temeiul 
real şi însemnătatea reală: căci dacă e nălucă, cine dintre noi ar asculta şi ar urma o 
nălucă? 


Mai trebuia ca Domnul nostru să Se nască tocmai în felul cum S-a născut ca prin 
aceasta să arate puterea şi să sublinieze însemnătatea naşterii noastre duhovniceşti, 
care stă în centrul învăţăturii Lui despre om. După cuvântul Lui: “dacă nu se naşte 
cineva din nou, nu poate vedea împărăţia lui Dumnezeu. ” 


Precum El S-a născut de la Duhul Sfânt din prea curatul trup al Fecioarei Maria, 
aşa şi noi ne putem naşte duhovniceşte de la Duhul Sfânt întru curăția sufletului 
nostru. Marii duhovnici ortodocşi au învăţat dintotdeauna că naşterea din nou a 
omului este condiționată de curăţia feciorelnică a sufletului. Cu alte cuvinte, sufle- 
tele care se curăţesc deplin chiar şi de gândurile necurate se fac asemenea sfintei 
Fecioare, şi se învrednicesc prin bunăvoirea lui Dumnezeu să fie sălaş lui Hristos. 


Dacă naşterea lui Hristos din Fecioara Maria e greu de priceput pentru înţelegerea 
obişnuită, ea este nespus de folositoare şi dătătoare de îmbărbătare pentru toţi cei 
care doresc renașterea duhovnicesc morală a fiinţei lor. 


Ca atare, liniştiţi-vă şi mulţumiţi înţelepciunii veşnice că Mântuitorul neamului 
omenesc S-a născut aşa cum EI însuşi a găsit că este mai bine. Şi strigaţi împreună 


cu apostolul Pavel: “O adâncul bogăției şi al înţelepciunii şi al ştiinţei lui Dum- 
nezeu !” Şi salutaţi-l pe copiii dvs. la şcoală cu bucurie copilărească: 


(extras din cartea - Episcop Nicolae Velimirovici - Răspunsuri la întrebări ale 
lumii de astăzi - scrisori misionare - Scrisoarea a 93-a a învățătorului Nikola S. ) 


